nl en fr ne de nl nl en en af nl en nl nl nl en af fr af af af af af af af af af nl af nl af af af af en en en nl en af nl en af nl en af fr nl en af fr af en af fr af en af fr en en en fr nl en af af es af nl en nl nl en af en en en en
Planne met huisnood op Oudtshoorn – DieHoorn
Massiewe behuisingsagterstand op dorp aangespreek
DIE Oudtshoorn Munisipaliteit is kliphard aan die werk om ’n massiewe behuisingsagterstand onder sy inwoners aan te spreek.
Dit was verlede Donderdag duidelik toe die raad by ’n spesiale raadvergadering besluit het om die herstrukturering van die Direktoraat Tegniese Diens­te goed te keur deur die behuisingsafdeling daaruit te verwyder en ’n aparte Direktoraat Menslike Nedersettings daar te stel.
Duisende inwoners wag al tot vyf dekades lank op behuising en woon in tydelike strukture, dikwels in agterplase. Terselfdertyd is behuisingsprogramme tans beskikbaar wat vir mense met ’n inkomste van tot R15 000 per maand voorsiening maak.
Shehaam Sims, wat aan die hoof staan van die behuisingsafdeling sedert Januarie 2016 toe sy deur die provinsiale regering na Oudtshoorn gesekondeer is, sal optree as direkteur van die nuwe direktoraat.
Die raad het besluit om die Wes-Kaapse regering te versoek om Sims ’n verdere 12 maande as direkteur van menslike nedersettings na Oudts­hoorn te sekondeer.
Die herstrukturing van die behuisingsdepartement in ’n direktoraat met voldoende, kundige personeel maak dit vir die munisipaliteit moontliker om aan die huidige behuisingsbehoeftes en -uitdagings en die wye verskeidenheid beskikbare regeringsprogramme waarvoor vir befondsing aansoek gedoen kan word, te voldoen.
Die herstrukturering van poste word na die plaaslike arbeidsforum verwys vir hul insette.
Aangesien die begroting slegs voorsiening maak vir 47% van die vakante poste in die nuwe direktoraat, sal aansoek gedoen word by die provinsiale regering vir die addisionele befondsing.
Luidens statistiek wat Sims aan die vergadering voorgelê het, het sy sedert Januarie 2016 by verskeie vergaderings met inwoners groot vlakke van frustrasie by hulle gevind.
Van die redes waarom inwoners so gefrustreerd is, is onder meer omdat daar volgens hulle geen beweging op die behuisingslys is nie, die toekenning van huise nie regverdig was nie, huise wat gebou is van swak gehalte was, huise aan verkeerde mense toegeken is, daar geen programme is vir mense wat in agterplase woon nie asook geen programme vir mense wat meer as R3 500 verdien nie.
Sy het die volgende relevante staistiek verstrek:
• Op 13 Maart 2017 was daar 12 936 aansoekers op die behuisingswaglys.
Die meeste van dié mense is agterplaasbewoners (8 400), woon in oorvol omstandighede (4 200) of in informele nedersettings (1 600).
• Die persoon wat die langste op die waglys is, is al sedert 1967 daarop en wag dus al 50 jaar op ’n huis. Die eerste 1 000 huise wat gebou word, sal gaan aan mense wat op die waglys is van tussen 1967 en 1993. Indien die munisipaliteit teen ’n tempo van 300 huise per jaar mense help, sal dit 48 jaar duur voordat iemand wat sy/haar naam vandag op die waglys plaas, behuising kry. Iemand wat 18 jaar oud is met aansoek sal dus op 66 jaar eers ’n huis kry.
• Die munisipaliteit se onlangse projekte was die opgradering van informele nedersettings in Rose Valley (966 huise) en klein invulprojekte in Bongoletu (129 huise). Dié verblyf is net beskikbaar vir mense wat minder as R3 500 per maand verdien.
• Daar is ’n menigte ander regeringsprogramme wat oorweeg kan word en waarvoor vir befondsing by die regering aansoek gedoen kan word, en wat volle of gedeeltelike subsidies bied vir mense wat tot R15 000 verdien.
August 10, 2018August 10, 2018
Deur Angelique Erasmus WANNEER eiendomme verhuur word, moet daar na die huurder sowel as die verhuurder se regte en...
October 26, 2017October 26, 2017
Deur Jacques de Beer VOLGENS Lightstone (’n elektroniese databasis wat eiendomsinligting vanaf die Aktekantoor weergee) toon die eiendomsmark in Oudtshoorn...
Alleenmandaat – voor- (en nadele)
August 10, 2017August 10, 2017
EIENDOM is die grootste belegging en bate wat jy in jou lewe sal besit en dit is verstaanbaar dat...
February 22, 2018February 22, 2018
Deur Stefaan Verlinde MET die verandering van die president is die vertroue in die ekonomie van Suid Afrika her­stel....
Gestremde kry nuwe, ingerigte huis
November 8, 2018November 12, 2018
Charlotte Stuurman, ’n rolstoelgebonde vrou van Bridgton, kry eersdaags ’n splinternuwe huis, in Bridgton. Danksy goeie samewerking tussen die...
Kleiner eiendomme gee pas aan
December 22, 2016December 22, 2016
Kleiner eiendomme in die Suid-Afrikaanse mark het vanjaar die pas aangegee. Volgens Riaan Roos, die hoof van die ontwikkelingsmaatskappy...
January 25, 2018January 31, 2018
A little bit of help can go a very long way in getting your property sold By Walter Bakker...
December 19, 2016December 21, 2016
Die lugversorger kan die grootste deel van die dag aan wees sonder om veel krag te gebruik: skakel net...
Om mense te lei na waar die son skynHardy favourites for a garden in the Klein Karoo
Volg ons op Twitter
Volg ons op Instagram
Laai meerVolg ons op Instagram
©2019 Die Hoorn, Oudtshoorn. .
Log in with your credentials
Sign in Remember me Lost your password?
Reset Password I remember my details